《南城咏古十六首 其一 黄金台》
元代·乃贤

落日燕城下，高台草树秋。千金何足惜，一士固难求。

沧海谁青眼？空山尽白头。还怜易河水，今古只东流。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。